Gonkongdagi suzish musobaqasida sportchi halok bo‘ldi

Gonkong bandargohida har yili o‘tkaziladigan 1500 metrga suzish musobaqasi chog‘ida sportchi halok bo‘ldi. Bu haqda “TASS” xabar bermoqda.

40 yosh atrofidagi erkak suvdan chiqarib olindi va kasalxonaga yetkazildi, biroq uni qutqarishning iloji bo‘lmadi. Bu 2011-yildan beri doimiy ravishda o‘tkazib kelinayotgan Gonkong musobaqasidagi ilk o‘lim holati ekanligi bildirilmoqda. Suzishning yana bir ishtirokchisi —keksa ayol ham suvdan hushsiz holda chiqarib olindi va jonlantirish bo‘limiga yotqizildi.
Mahalliy OAV musobaqada qutqaruvchilar soni kam bo‘lganidan taajjublanmoqda. Suzish ishtirokchilari soni o‘tgan yilgi 500 kishidan 3000 ming kishigacha ko‘paydi. Qutqaruvchilar esa o‘tgan yilgidan atigi 10 kishiga ko‘p —120 nafar bo‘lgan, xolos.